ཕ་སྐད་རྣལ་མས་སློབ་ཁྲིད་བྱེད་མཁན་གྱི་དགེ་རྒན་ཚང་མ་ནི་རང་ས་ནས་ཡིན་པ་མ་ཟད།ཁོ་ཚོས་ཡུལ་སྐད་སོ་སོའི་ཁྱད་ཆོས་དང་།ཁ་སྐད་དང་ཡིག་སྐད་ཀྱི་འབྲེལ་བ།སློབ་མའི་སྐད་ཆའི་ཁོར་ཡུག་བཅས་ལ་ཞིབ་འཇུག་ནན་མོ་བྱས་རྗེས་སློབ་མས་དང་ལེན་ཐུབ་པའི་ཁ་སྐད་ཀྱིས་སློབ་ཁྲིད་གནང་བས་སྦྱངས་འབྲས་ཀྱང་མངོན་གསལ་དོད་པོ་འབྱུང་བའོ།།དཔེ་ཞིག་བཞག་ན།རྫོང་བོད་ཡིག་སློབ་ཆུང་གི་དགེ་རྒན་ཞིག་གིས་སློབ་ཁྲིད་བྱས་མྱོང་པའི་འཛིན་གྲྭ་གཉིས་ལ་མཚོན་ན།འཛིན་གྲྭ་དང་པོའིའཛིན་གྲྭ་འདི་བོད་ཡིག་གཙོ་བོ་ཅན་ཡིན་ལ་སློབ་མའི་ཡོང་ཁུངས་ནི་ཐེ་བོ་སྟོད་པ་དང་དགེ་རྒན་གྱི་ཁ་སྐད་དང་མཐུན་པརྒྱུགས་འཕྲོད་ཚད་བརྒྱ་ཆའི་དྲུག་ཅུ་ཟིན་པ་དང་།འཛིན་གྲྭ་གཉིས་པའིའཛིན་གྲྭ་འདི་རྒྱ་ཡིག་གཙོ་བོ་ཅན་ཡིན་ལ་སློབ་མའི་ཡོང་ཁུངས་རྫོང་ཡོངས་ཀྱི་ལུང་བ་སོ་སོ་ནས་ཡིན་པ་དང་དགེ་རྒན་གྱི་ཁ་སྐད་དང་མི་འདྲ་ས་མང་བརྒྱུགས་འཕྲོད་ཚད་བརྒྱ་ཆའི་བཅུ་ཙམ་ཡང་ལོངས་མི་ཐུབ་བོ།།